
Mircea Eliade - Sfârșitul de exil la umbra unui crin 


Motto: „ara este legă- 
tura cu lumea, contactul pri- 
mordial, care niciodată nu 
poate înceta de a fi ceea ce 
a fost, o esenţă pe deasupra 
existenţei, cum ar zice He- 
idegger. Şi cu cât mai mult 
tind spre esenţă, de-a lungul 
existenței mele de om con- 
damnat, ca Ovidiu şi ca Dan- 
te, la un exil creator, cumplit 
dar creator, cu atât mai mult, 
într-un fel aproape esoteric, 
mă integrez Ţării, ca într-o 
salvare ultimă” (Vintilă Ho- 
ria, 18 iunie 1972). 


Primul nume dat de Mircea Eliade (premiat de Academia 
Franceză) nuvelei La umbra unui crin a fost „Exilul ”, într-un 
înțeles aparte, oarecum apropiat de pasajul din scrisoarea lui 
Vintilă Horia către Nichifor Crainic pe care l-am pus drept mot- 
to. 

Dar sensul dat de hermeneutul religiilor cuvântului „exil” 
este încă și mai esoteric decât la Vintilă Horia, unde accentul 
cade pe creație. Spre sfârșitul povestirii La umbra unui crin 
(1982) găsim ideea după care întregul Occident decreșştinat ar fi 
„exilat”. Iată citatul: „pentru Valentin, Exilul înseamnă mai mult 
decât condiţia de refugiat... lumea întreagă trăieşte în Exil, dar 
asta n-o știu decât câțiva” (Mircea Eliade, Nuvele inedite, 1991, 
Ed. Rum-lrina, p.129). 

Credinţa în „mântuirea prin cultură” a fost destul de răspân- 
dită la trăiriştii Şcolii naeionesciene şi în general la tânăra gen- 
eraţie de după război. Mircea Vulcănescu nuanţase înțelesurile 
cuvântului „spirit” din care derivă „spiritualitate” găsind în filo- 
zofia modernă de după Kant „înţelesul axiologic” (M.V.) în care 
spiritul se opune naturii şi de aici identificarea lui cu creația în 
plan cultural. Într-un text publicat în „Cuvântul din exil” scos 
de teologul George Racoveanu, Eliade consemnează cu clar- 
itatea care-i era atât de caracteristică: „Eram prima generație 
românească necondiționată în prealabil de un obiectiv istoric de 
realizat. Ca să nu sombrăm în provincialism cultural sau sterili- 
tate spirituală, trebuia să cunoaştem ceea ce se întâmplă pretutin- 
deni în lume” (1965). 

Ideea de exil a occidentalilor care s-au îndepărtat de credința 
creştină a fost limpede exprimată nu numai de Mircea Eliade. 
Ea a fost conştientizată şi de trăiristul Cioran. Cu prilejul unei 
înregistrări radiofonice, Emil Cioran a amintit în treacăt de un 
asemenea „exil” cu mult mai interesant decât exilul politic sau 
economic al unor refugiați din Europa estică, separată de Occi- 
dent prin Cortina sovietică „de fier”. 

Vorbind la Radio, exilatul Cioran a utilizat în 1956 cuvântul 
„metec” în sensul că şi Occidentalii au încetat să se găsească în 
Occident la ei acasă. „Personal cred că religia merge mult mai 
în adâncime decât orice altă reflecţie a spiritului uman” — spunea 
Cioran, convins că „adevărata viziune a vieţii este religioasă. 
Omul care n-a trecut prin religie şi care nu a cunoscut tentația 
religioasă este un om vid”. (Convorbiri cu Cioran, Bucureşti, 
1993, p. 234). 

În cripto-comunismul de după 1990, universitarii care n-au 
înţeles nimic din scrisul „celui mai mare istoric al religiilor din 
secolul XX” dau lecții prin dicționare (vezi Isabela Vasiliu-Scra- 
ba, Moartea spirituală în receptarea din Ţară și visul premoni- 
toriu al lui Mircea Eliade). 

De pildă, în Dicționarul de teme şi simboluri din literatura 
română, pe la p.100 întâi este amintit Manifestul crinului alb de- 
spre care se scrie în mod greșit că ar fi apărut în „Gândirea” 
lui Crainic din 1927, trecută fiind sub tăcere închisoarea politică 
pe care au îndurat-o Nichifor Crainic şi Petre Pandrea, autor al 
Manifestului alătiri de filozoful Sorin Pavel şi arheologul Ion 
Nestor (1905-1974), fost elev al lui Vasile Pârvan şi discipol al 
urmaşului acestuia, profesorul loan Andrieşescu (1888-1944). 

Fără a da cuvenita atenţie afirmației eliadeşti după care 
Arhiepiscopul Parisului i-a asigurat pe urmăritorii lui Valentin 
că expresia „la umbra unui crin în Paradis” nu conţine nici un 
element eretic, îndemnându-i să recitească Evangheliile şi pe 
Sfinții părinți (p. 131), autoarea dicționarului îşi dă cu părerea că 
Mircea Eliade a fost „obsedat de destinul generaţiei sale”. 

Dacă n-ar fi fost pusă spre a fi acceptată de „Ministerul 
Adevărului” (vezi George Orwell, 1984), asemenea frază se 
cerea explicitată prin condamnarea în absenţă a lui Eliade, Cio- 
ran, si a celorlalţi colegi de generaţie (vezi Isabela Vasiliu-Scra- 
ba, La Centenarul Marii Uniri, 1918-2018, o privire filozofică 
asupra istoriei României). Poate ar fi fost cazul să se dea în citat 
şi cele scrise de istoricul religiitor despre marginalizarea lui Lu- 
cian Blaga şi cei şase ani înduraţi în condiţii de exterminare după 
gratii de unicul său discipol Sergiu-Al George pentru vina de a fi 
citit Noaptea de Sânziene etc. 

După ce omite istoria întemnițării celor din „generația de la 
1922” ca urmare a înstăpânirii dictatorului Stalin prin mercenarii 
săi impuşi la conducerea României ocupată de armata sovietică, 
Doina Ruşti adaugă modesta ei opinie după care cel „obsedat de 
destinul generaţiei sale” ar fi scris La umbra unui crin în care ex- 
ilaţii români din Franţa au aceleaşi obsesii (repetarea îi aparține) 
ca „generaţia de la 1927”, anume că ar trăi într-o „cultură mică”, 
visând o evadare. 


Într-o deplină ceață provocată de o terminologie filozofică 
depășindu-i posibilitățile de înțelegere, universitara mai scrie că 
în nuvela din 1982 Mircea Eliade ar propune alternativa evadării 
într-un rai accesibil unor iniţiaţi: „indirect, condiţia românilor 
înstrăinați anticipă în plan universal exilul ființei, alungarea ei 
din paradis”. 

După automatismele verbale plasate sub pretextul lămuririi 
conținutului nuvelei La umbra unui crin reiese că Doina Ruş- 
ti n-a aflat că cei din tânăra generaţie de după Războiul pentru 
întregire (vezi Mircea Vulcănescu, Războiul pentru întregirea 
neamului, Bucureşti, 1999, postfață „Mircea Vulcănescu şi gen- 
eraţia lui”, de Horia Stamatu) s-au implicat în discuţiile asupra 
noii constituţii votată la 28 martie 1923. De aceea ei au primit 
denumirea generică de „generaţia de la 1922” care încă se folos- 
ea în 1947 (vezi Mihail Roller, Istoria României. Manualul unic, 
ediţia a III-a, 1947, p.773). 

Desemnarea ulterioară, ca „generaţia de la 1927”, devenită 
automatism verbal, a fost larg răspândită prin „noul limbaj” 
(Newspeak, în romanul „1984”) al gândirii aliniate la ideologia 
partidului comunist unic, numit de Orwell „Ingsoc”, trimițând 
la „socialism”, în oldspeak (vezi G. Orwell, Nineteen Eighty- 
Four). 

În actuala Wikipedie, automatismul verbal pare preluat din 
înseilarea despre anii treizeci a turnătorului Zigu Ornea citat cu 
asiduitate. Opţiunea lui Orenstein, cum se numea Ornea (absol- 
vent al Facultăţii de marxism-leninism) când l-a turnat Secu- 
rităţii pe Noica, este o evidentă transpunere în viață a convin- 
gerii lui Lenin, pentru care „un bun comunist trebuie să fie şi un 
bun securist” (cu implicita actualizare, prin numele dat poliţiei 
politice de colonelul sovietic Ana Pauker). 

Rescrierea orensteiniană a istoriei interbelice amintește nu 
numai de „Newspeak” dar şi de arestarea recalcitranţilor (cum 
a fost filozoful „de modă veche” Noica), întemnițarea oame- 
nilor care gândesc diferit, nefiind de acord cu falsificarea ar- 
hivelor istorice prin „Ministerul Adevărului” descris de Orwell. 
Recenzând Mein Kampf, George Orwell observase rigiditatea 
minţii autorului, de şapte ani la putere în Germania, „the way in 
which his world-view doesn”t develop” (în „The New English 
Weekly”, 21 martie 1940). Nici viziunea orensteiniană din cea 
de-a patra ediţie a Anilor treizeci prefațată de Marta Petreu, fostă 
profesoară de socialism, n-a suferit în timp schimbări la nivelul 
„noului limbaj” atent supravegheat de ideologii comunişti. Iar 
între prima şi a patra ediție au trecut vreo două decenii. 

În anul când în România comunistă apărea întâia ediţie a 
cărții lui Ornea, academicianul Mircea Eliade dăduse la Paris 
un interviu publicat în „Le Monde” şi preluat de italieni în „La 
Stampa”. 

Marele savant român, extrem de onorat în mediul academic 
occidental, remarcase în 1980 că opera sa de istoric al religiilor, 
atât cea literară cât şi cea ştiinţifică este în general interpretată 
şablonard (vezi Isabela Vasiliu-Scraba, Mircea Eliade și detrac- 
torii săi, sau Răfuiala oamenilor de rând cu omul superior). 

O explicaţie a fenomenului s-ar găsi în domnia gândirii unice 
împiedicând promovarea diversității de păreri nu numai înainte, 
ci şi în cripto-comunismul de după 1990. 

Obişnuiţi să dea canoane, liste de scriitori şi ukazuri de in- 
terpretare, oficialii încurajează pe internet (ca şi în universități), 
repetarea celor scrise de câţiva „aleși” să fie lideri de opinie 
prefabricată, ca Doina Ruști, sau loan Petru Culianu, printre alți 
câţiva, de numărat pe degetele unei mâini. 

Citându-l cu o duzină de prilejuri, un universitar băimărean 
repeta în teza sa de doctorat prostiile „trimisului stăpânirii” 
loan Petru Culianu. Căci, începând cu 1992, citarea celui îm- 
pușcat de Securitate (ca trădător al ei) a devenit un automatism 
declanşat de invocarea numelui savantului Mircea Eliade (vezi 
Isabela Vasiliu-Scraba, Era minciunilor legate de cariera lui 1.P 
Culianu şi o nouă ipoteză privitoare la asasinatul politic de la 
Chicago). 

Ce contează că propunerea asistentului de română de la 
Groningen de a împărți beletristica lui Mircea Eliade în trei etape 
nu are nici o acoperire? 

Un cititor mai puţin superficial decât Ioan P. Culianu şi-ar fi 
dat seama că de spiritualitatea indiană ţine atât spaţiul „paralel” 
în care dispăruse Zerlendi (din Doctorul Honigberger, povestire 
a zisului ciclu „indian”) cât şi lumea „paralelă” în care dispar 
camioanele din La umbra unui crin, nuvelă plasată de Culianu 
în „ciclul idiotului”. 

Un așa-zis ciclu în care, pe post de „prostănaci”, asistentul 
de română din Olanda a îndesat la grămadă personaje fără nici 
o similitudine între ele şi fără asemănări de destin precum Ştefan 
Viziru din Noaptea de Sânziene, învățătorul Fărâmă şi profesor- 
ul de pian Gavrilescu. 

Asistentul de la Gronigen atinge apogeul inepțiilor sale când 
scrie că pentru Ştefan Viziru s-ar „întredeschide hăul nopții in- 
conştientului” care în final „se îndură și-l absoarbe” (vezi I.P. 
Culianu, „Omul modern trăiește în dezorientare”, în Studii 
românești, vol. II, 2009, p.137). 

La vremea când era interzis a se vorbi despre crimele total- 
itarismului comunist, adică tocmai despre subiectul abordat de 
Mircea Eliade în povestirile Dayan, Cele trei grații, Pelerina, 
„olandezul” Culianu notează că, în ciclul „criptografiei”, unde ar 
intra respectivele nuvele, existenţa, „sprijinindu-se pe nimic... nu 
poate fi stabilită decât printr-o operaţie de descifrare” (p. 139). 

Prin astfel de afirmaţii lipsite de orice legătură cu literatu- 
ra scrisă de marele savant, turnătorul loan Petru Culianu lasă 


impresia a fi mai în largul său la alcătuirea de note informative 
pentru „Big Brother” (urmăritorul omniprezent al regimurilor 
totalitare) decât în comentarea beletristicii eliadeşti (vezi Isa- 
bela Vasiliu-Scraba, Mircea Eliade şi unul dintre turnătorii săi 
anonimizaţi, a se vedea şi Isabela Vasiliu-Scraba, Mircea Eliade 
și braţul lung al inchiziției comuniste). 

Existenţa apare „sprijinită pe nimic” şi la un doctorand din 
Piatra Neamţ pentru care al doilea motiv al povestirii La um- 
bra unui crin al fi „motivul vidului”, dedus din dispariţia ca- 
mioanelor (Dimensiuni ale fantasticului în proza lui Mircea Eli- 
ade, laşi, 2003, p. 238). Bazându-se pe „litera de lege” a unei 
interpretări răs-repetate, doctorandul concluzionează laolaltă cu 
autorul ei — metamorfozat (cu sau fără voia lui) în lider de opinie 
prefabricată —, că ultimele povestiri ale lui Eliade (neînţelese nici 
de unul, nici de altul) ar fi prea explicite. 

În aceste povestiri, întoarcerea din exil ar implica „asumarea 
miturilor”. Cum scria cel de-al treilea „ales”: „Schema povesti- 
rii cuprinde şi pe cei care, trăind doar în planul raţiunii practice, 
se îndoiesc de existența miticului”. Ei au însă rolul de „agenţi 
ai istorie” fiind factorii care trezesc miturile din somnul istoriei 
profane şi le silesc să se manifeste” (Postfaţă la vol. Mircea Eli- 
ade, Integrala prozei fantastice. La unbra unui crin, pp. 372- 
373). 

Ahtiaţi să dețină „adevărul” prin suprimarea criticii, oficialii 
„Ministerului Adevărului” urmăresc şi azi (cum au făcut în tim- 
pul totalitarismului comunist) îndepărtarea „non-persoanei” cu 
numele de Isabela Vasiliu-Scraba care a ignorat (sau a luat peste 
picior) difuzatele șabloane de lectură. În Nineteen Fighty-Four, 
nealiniaţii sunt numiţi „un-person”. Aceşti ne-educabili sunt 
scoşi din istorie şi din citările bibliografice. Cu folosirea forței 
brute prin care e ținut în viață regimul totalitar, ei devin primii 
candidaţi la lipsirea de libertate. 

„Non-persoana” amintită (i.e. Isabela Vasiliu-Scraba) a fost 
deja evacuată din istoria presei apărută până în anul 2000 (vezi 
I. Hangiu, Dicţionarul Presei Literare Românești), în Wiki- 
pedia fiindu-i cvasi-instantaneu cenzurate interpretările date 
povestirii La figănci (vezi Isabela Vasiliu-Scraba, Demnitatea 
metafizică a naraţiunii) exegezele la nuvela Nopți la Serampore 
(vezi Isabela Vasiliu-Scraba, Ocu/tisme tantrice la Serampore), 
la romanul Noaptea de Sânziene (vezi Isabela Vasiliu-Scraba, 
Filozoful Mircea Vulcănescu și părintele Arsenie Boca, perso- 
naje ale unui roman eliadesc, precum şi Martirii închisorilor 
în viziunea lui Mircea Eliade şi a Părintelui Arsenie Boca), la 
povestirea Uniforme de general (vezi Isabela Vasiliu-Scraba, 
Statul închisoare şi artistul adevărat), la nuvela O fotografie de 
14 ani (vezi Isabela Vasiliu-Scraba, Harismele Duhului Sfânt și 


fotografia „de 14 ani), la Tinerețe fără tinereţe (vezi Isabela 


Vasiliu-Scraba, Recuperarea tradiției spirituale în post-istorie și 
Clipa netrecătoare din „Tinerețe fără tinereţe”), la mini-roman- 
ul Pe Strada Mântuleasa (vezi Isabela Vasiliu-Scraba, Despre 
lipsa individualizării călăilor, sau, Despre anchetatoarea din 
romanul eliadesc „Pe Strada Mântuleasa”), la povestirea Pel- 
erina (vezi Isabela Vasiliu-Scraba, Pelerina lui Mircea Eliade, 
sau Scenatita, formă securisto-comunistă a teoriei conspirației), 
la Dayan (vezi Isabela Vasiliu-Scraba, Dayan, sau, Transparenţa 
matematică a realităţii sacralizată de pașii lui lisus), la Cele trei 
grații (vezi Isabela Vasiliu-Scraba, Suprema inițiere a lui Zalo- 
mit), în fine, peste tot unde-i apare numele, urmând a se înlătura 
mai consecvent prezenţa „non-persoanei” în postărilor ei publice 
despre Eliade pe Facebook (/,„Meta”) şi pe Youtube. 

Este poate de prisos a adăuga că liderii de opinie prefabri- 
cată nu discută nicăieri faptul că pentru descifrare, în povestir- 
ile încadrate de Culianu în zisul ciclu al „criptografiei”, intervin 
Securişti aflați la datorie: Fie în camerele de tortură ale închi- 
sorilor politice (cazul părintelui Calinic din Les 7rois Graces), 
fie urmărind îndeaproape cetățenii „liberi” ai statului polițienesc 
comunist (Pelerina), sau fiind prezenţi în clinici psihiatrice unde 
sunt internaţi cu forța studenți ieşiţi din rând (Dayan). 

Tot specialistul băimărean (devenit pentru doctorandul din 
Piatra Neamţ „lider de opinie”) a scris de „spațiul atemporal 
(mitic) al țigăncilor” şi de „ieşirea din timpul istoric” cu birja 
în La ţigănci şi cu camionul în povestirea La umbra unui crin, 
încurcând atemporalităţile (vezi vol: Mircea Eliade. Poetica fan- 
tasticului şi morfologia romanului existențial, 1997, p.132). 

Fiindcă una este ieşirea din timpul istoric prin moarte, cum 
se întâmplă în povestirea La figănci (vezi Isabela Vasiliu-Scra- 
ba, Supravieţuirea post-mortem a lui Gavrilescu din La ţigănci) 
şi alta este trecerea, în viaţă fiind, pe tărâmul atemporal unde 
viețuiesc iluminaţii. Mai ales că Mircea Eliade specificase 
în mod expres că trecerea se poate face şi fără camion. Totul 
este pregătirea sfârşitului de exil, reintegrarea în natura-creată 
de Dumnezeu în care oamenii au putut odinioară vorbi cu ani- 
malele. Pentru că esenţa vieții este nemurirea, iar esența naturii 
este să genereze şi să anuleze formele de condiționare, cum scria 
Sergiu Al-George „căruia i se punea covorul roşu la Roma, unde 
lucra cu Giuseppe Tucci” (apud. Rodica Pop, 21 sept. 2006, în 
„Observatorul Cultural” nr. 339). 

Mircea Eliade credea, ca și Giuseppe Tucci că „trupul ome- 
nesc este suportul fizic al străfulgerărilor divine. Omul este 
asemenea unui receptacol născut prin însăşi acțiunea puterilor 
divine ce sălășuiesc în el şi care, manifestându-se, duc la expan- 
siunea spaţială şi perturbarea succesiunii temporale” (Giuseppe 


Tucci, 1949). 

